Rijeka, 6. studenog 2019.g.

**NAJAVA DOGAĐANJA**

**'MREŽA KINA NA EGZOTIČNIM LOKACIJAMA'**

**U DVD-u LOPAR NA OTOKU RABU**

**Programski pravac *27 susjedstava* Rijeke 2020 – Europske prijestolnice kulture** i **KineDok** (zajednički projekt sedam europskih filmskih organizacija za alternativnu distribuciju dokumentaraca) nastavljaju s uzbudljivim filmskim programom, koju uključuje čak jedanaest susjedstava diljem Primorsko-goranske županije: Delnice, Gomirje, Mrkopalj, Drenovu, Lovran, Novi Vinodolski, Vrbnik, Matulje, Kostrenu, Rab i Unije.

**U četvrtak, 7. studenog 2019.g. u 19 sati u prostoru DVD-a Lopar na otoku Rabu** (Lopar 288, Lopar), **u** **susjedstvu Otok Rab** održat će se besplatna projekcija filma ***Svaki zid su vrata***, redateljice **Elitze Gueorguieve**.

U bugarskoj TV emisiji za mlade, u nadrealnoj scenografiji, novinarka postavlja filozofska pitanja radnicima, hipijima i političkim znanstvenicima: „Kad se sve zbroji, koja su očekivanja najvažnija? Ispunjena ili neispunjena?“

Godina je 1989., Berlinski je zid upravo pao, a Bugarska po prvi put vidi svoj narod na ulicama, ispunjen mladenačkom energijom potaknutom zajedničkom snom – o demokraciji. Nastao prema snimkama Varijante M – jedinstvene TV emisije iz devedesetih, film *Svaki zid su vrata* propituje proces borbe i otpora te postavlja pitanja o značenju propalih revolucija.

**Programski pravac *27 susjedstava* Rijeke 2020 – Europske prijestolnice kulture nastoji povećati broj programa na lokacijama izvan uobičajenih turističkih ruta, fokusirajući se na život zajednice i kulturu svakodnevnog življenja. Programi se tako održavaju na netipičnim lokacijama prikladnim za filmske projekcije: u ulozi kina su kafići, klubovi, domovi kulture, galerije, igrališta, plaže, a sve s ciljem buđenja interesa šire publike za dokumentarni film i razmišljanja o važnim društvenim temama.**

*Programski pravac 27 susjedstava okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i srdačno pozdravljam.

**Lena Stojiljković –** Odnosi s medijima, Rijeka 2020

lena.stojiljkovic@rijeka2020.eu

M: +385 91 612 63 42